Շճաբանական հետազոտությունը հնարավորություն է տալիս որոշել յուրահատուկ հակամարմինների առկայությունը արյան շիճուկում և հիվանդության ընթացքում հետևել դրանց զարգացմանը:Ախտորոշման նպատակով կիրառվող ռեակցիաներն են` ՉՌ /չեզոքացման ռեակցիան/, ԿԿՌ /կոմպլեմենտի կապման ռեակցիան/, ՀԱՌ /հեմագլյուտինացիայի արգելակման ռեակցիան/: Վերջինիս կիրառությունն ավելի լայն է,որի միջոցով արյան կրկնակի հետազոտությամբ հիվանդության առկայությունը հաստատվում է սպեցիֆիկ հակամարմիններիտիտրի քառակի աճով:Հատկապես կարևոր է IgM /սուր պրոցես/ և IgG /նախկինում կրած վարակ/ առկայությունն ախտորոշման համար: Արյան կլինիկական անալիզը հայտնաբերում է լեյկոպենիա,լիմֆոցիտոզ,պլազմատիկ բջիջների առկայություն և նորմալ ԷՆԱ: Տարբերակվում է կարմրուկից,քութեշից,էնտերովիրուսային վարակներից,ինֆեկցիոն մոնոնուկլեոզից և սպեցիֆիկ ու դեղորայքային ցաներից: